圓柏

圓柏係柏科刺柏屬嘅常綠喬木，原產中國、蒙古、日本、朝鮮半島同埋俄羅斯東南地方。而家喺中國大陸好多地方、俄羅斯東南、南韓北韓、日本同蒙古、香港都搵到。

名
呢種植物又嗌圓柏、龍柏同檜柏。

樣

植株最高可以去到20m，胸徑3.5m；細樖時身形整齊，似圓錐；成年時樹冠似圓錐或尖塔；老年期時幹枝扭曲，樣又怪；枝條生得好密。葉一年四季都係綠色，細樖時帶刺，大樖時轉成鱗形。花黃色，每年4月下旬開花。果屬蒴果，似隻波，每年9～10月結果。

用途
植株可以做行道樹，多數都喺墳場、廟宇、宮殿式建築、民族庭院等既嚴肅又優雅嘅地方種。亦可以做盆景植物。佢啲木材帶芳香味，主要用嚟整圖版、鉛筆，棺材。佢啲枝葉、樹皮可以做藥，有祛風散寒同活血解毒嘅功效。

有關嘅書
 校园植物志 第140页　　北京理工大学出版社　ISBN 978-7-5640-5687-2

連出去

圓柏 Yuanbai 藥用植物圖像資料庫 (香港浸會大學中醫藥學院) 
 圓柏 認識植物網
 圆柏 百花门花卉

類:刺柏屬
類:四季常綠植物
類:喬木
類:行道樹
類:觀葉植物
類:木材
類:藥用植物